શ્રીહરિ બાકરોલ થતા અટક્યા વિના વડતાલ આવી જ્ઞાનબાગમાં બધાની સાથે આમલા નીચે સભા ભરીને બેઠા. પૂનાથી તે પાટણ સુધીના કોઈ પણગામમાંથી જોબનપગી નીકળે તો તેના ડરના માર્યા લોકો ઘરમાં પેસી જાય એવા એક વખતના કાળઝાળ જોબનપગીને હોઠેથી ચૂપ પરંતુ આંખે મોઢે લાલચોળ ચહેરાવાળા જોઈ શ્રીહરિ હસતા હસતા પોતાના મોઢા પર થોડીક બાઝી ગયેલી ધૂળને ખેસથી સાફ કરતા બોલ્યા : ‘કાં ભક્તરાજ ! બોલો, કોણ જીત્યું ?’‘પ્રભુ ! એ હરામખોરો જીતી ગયા !’ જોબનપગી સહજ જ બૂમ પાડી ઊઠ્યા.પરંતુ તરત જીભ પર સંયમ મૂકી બોલ્યા : ‘ક્ષમા કરો મહારાજ ! આપણે ફોસી, હારી ગયા !’